Երևան-0015, Մ.Խորենացու 3, 7 27.09.2023թ.

**Որոշում թիվ 417-2023/09-Կ**

**Վարչական վարույթը վերսկսելու և վարչական իրավախախտման գործը կարճելու վերաբերյալ**

ՀՀ պետական եկամուտների կոմիտեի նախագահի տեղակալ Կարեն Թամազյանս՝ քննելով «ՖՐԻՎԵՅ ԷՔՍՊՐԵՍ» ՀԱՅ-ԱՄԵՐԻԿՅԱՆ ՀՁ ՓԲ ընկերության /ՀՎՀՀ` 03808933/ տնօրեն Արտակ Թադևոսյանի վերաբերյալ վարչական իրավախախտման վարույթի նյութերը՝

Պարզեցի

ՀՀ պետական եկամուտների կոմիտեի իրավաբանական վարչությունում, ղեկավարվելով ՀՀ հարկային օրենսգրքի 431-րդ հոդվածի 12-րդ մասով, Վարչական իրավախախտումների վերաբերյալ ՀՀ օրենսգրքի 254-րդ, 255-րդ և 182․6-րդ հոդվածներով, հարկ վճարողի գույքի վրա արգելանք դնող պաշտոնատար անձի՝ իր իրավասությունների սահմաններում գործողությունների կատարմանը խոչընդոտելու հատկանիշներով «ՖՐԻՎԵՅ ԷՔՍՊՐԵՍ» ՀԱՅ-ԱՄԵՐԻԿՅԱՆ ՀՁ ՓԲ ընկերության /ՀՎՀՀ` 03808933/ տնօրեն Արտակ Թադևոսյանի /ՀԾՀ՝ 3610780320, ԱՆՁՆ՝ AT0591626, տրված 18.11.2020թ-ին, 044-ի կողմից, հասցե՝ Արարատի մարզ, Մասիս, Այնթափ, 6փ, 10տ/ վերաբերյալ հարուցվել է վարչական իրավախախտման վարույթ։ Մասնավորապես՝ Արտակ Թադևոսյանը չի կատարել հարկ վճարողի գույքի վրա արգելանք դնող պաշտոնատար անձի կողմից 15․05․2023թ-ին կազմված և 15․06․2023թ-ին էլեկտրոնային փոստի «valentina-papoyan@mail.ru» հասցեի միջոցով ծանուցված գրությամբ առաջադրված պահանջները։ Այն է՝ գրությամբ նշված ժամկետում չի ներկայացրել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ դրամարկղային գիրքը:

Փաստի կապակցությամբ 04.08.2023թ-ին հարուցվել է վարչական վարույթ և Արտակ Թադևոսյանին ծանուցվել է այդ մասին:

Վարչական իրավախախտման վերաբերյալ արձանագրության կազմմանը և նյութերի նախապատրաստմանը 16․08․2023թ-ին ժամը 11։00-ին և վարչական իրավախախտման գործի քննությանը 18․08․2023թ-ին ժամը 11։00-ին մասնակցելու նպատակով Արտակ Թադևոսյանին 05․08․2023թ-ին փոստային ծառայության միջոցով պատշաճ ծանուցում է ուղարկվել, սակայն 16․08․2023թ-ի դրությամբ ծանուցագիրը ստանալու փաստը բացակայել է, այդուհանդերձ վարչական մարմինը, նախքան վարչական ակտ ընդունելը, անհրաժեշտ է համարել նրա ներկայությունը` վարույթին առնչվող որոշ կարևոր հանգամանքներ նրանից պարզելու համար, հետևաբար 16.08.2023թ-ին կայացված «Վարչական վարույթը կասեցնելու մասին» թիվ 417-2023/09-Կ որոշմամբ վարչական վարույթը կասեցվել է, իսկ 05․08․2023թ-ին ուղարկված ծանուցագիրը փոստային ծառայությունից հետ է վերադարձվել 21.08.2023թ-ին «Չի պահանջվել» նշագրմամբ։

«Վարչական վարույթը կասեցնելու մասին» 16․08․2023թ-ին կայացված թիվ 417-2023/09-Կ որոշումը և վարչական իրավախախտման վերաբերյալ արձանագրության կազմմանը և նյութերի նախապատրաստմանը 25․09․2023թ-ին ժամը 10։45-ին, ինչպես նաև վարչական իրավախախտման վերաբերյալ գործի քննությանը 27․09․2023թ-ին ժամը 10։00-ին մասնակցելու համար 05.09.2023թ-ին կազմված ծանուցագիրը Արտակ Թադևոսյանին ուղարկվել են կազմակերպության էլեկտրոնային փոստի «valentina-papoyan@mail.ru» հասցեին 06․09.2023թ-ին, սակայն Արտակ Թադևոսյանը չի ներկայացել, չի ներկայացրել որևէ բացատրություն և պահանջվող տեղեկություններ, ուստի վարչական իրավախախտման վերաբերյալ 25.09.2023թ-ի թիվ 417-2023/09-Ա արձանագրությունը կազմվել է վերջինիս բացակայությամբ։

Պատշաճ ծանուցված լինելով 27.09.2023թ-ին նշանակված վարչական իրավախախտման գործի քննության վայրի և ժամանակի մասին՝ Արտակ Թադևոսյանը չի ներկայացել հարկային մարմին, չի ներկայացրել դրամարկղային գիրքը և չի ներկայացրել որևէ բացատրություն։

ՀՀ հարկային օրենսգքրի 36-րդ հոդվածի 1-ին մասի 11-րդ կետի համաձայն՝ հարկային մարմինը (հարկային հսկողություն իրականացնող պաշտոնատար անձը) լիազորված է հարկային պարտավորությունների գանձումն ապահովելու նպատակով ՀՀ հարկային օրենսգրքով սահմանված դեպքերում և կարգով արգելանք դնել հարկ վճարողի (հարկային գործակալի) գույքի վրա.

ՀՀ հարկային օրենսգքրի 434-րդ հոդվածի 2-րդ մասի համաձայն՝ հարկ վճարողի դրամարկղում ունեցած կանխիկ դրամական միջոցների վրա արգելանք դնելու մասին որոշումը հարկ վճարողին ներկայացնելու օրը որոշումն ընդունած հարկային մարմնի պաշտոնատար անձը գույքագրում է հարկ վճարողի դրամարկղում առկա կանխիկ դրամական միջոցները և դրանք, ինչպես նաև արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող կանխիկ դրամական միջոցներն արձանագրությամբ ի պահ է հանձնում հարկ վճարողին: Հարկ վճարողի դրամարկղում առկա կանխիկ դրամական միջոցների՝ արգելանքի տակ գտնվելու ժամանակահատվածում որոշում կայացրած հարկային մարմնի պաշտոնատար անձն իրավունք ունի ցանկացած ժամանակ գույքագրելու դրամարկղում դրամական միջոցների առկայությունը, ինչպես նաև մուտքագրված և ելքագրված դրամական միջոցների շարժը, որի արդյունքներով կազմվում է արձանագրություն: Դրամարկղում կանխիկ դրամական միջոցների կամ կանխիկ դրամական միջոցների շարժի գույքագրման արձանագրության ձևը սահմանում է հարկային մարմինը, որում նշվում են գույքագրման ամսաթիվը, ժամանակահատվածը, արգելանքի տակ գտնվող դրամական միջոցների արժույթը, արժեքը, քանակը, մուտքագրված դրամական միջոցների արժեքը և դրանց ստացման աղբյուրը, ելքագրված դրամական միջոցների արժեքը և ծախսման ուղղությունները, ի պահ հանձնվող դրամական միջոցների արժույթը, արժեքը, քանակը, գույքագրման ընթացքում դրամարկղային գործառնությունների կատարման դադարեցման ժամանակահատվածը, նշում՝ արգելանքի կիրառման ժամանակահատվածում հարկային պարտավորությունների սահմանում դրամարկղ մուտքագրվող դրամական միջոցների արգելանքի տակ գտնվելու և ի պահ ընդունելու վերաբերյալ, գույքագրմանը մասնակցող անձանց տվյալներն ու ստորագրությունները: Նշված արձանագրությունները հարկ վճարողի դրամարկղում առկա կանխիկ դրամական միջոցների վրա արգելանք դնելու մասին որոշման անբաժանելի մասն են:

ՀՀ հարկային օրենսգրքի 435-րդ հոդվածի 2-րդ մասի համաձայն` արգելանքն իրականացնող պաշտոնատար անձն արգելանքի տակ դրված այլ գույքն ի պահ է հանձնում հարկ վճարողին, իսկ եթե հարկ վճարողը փորձում է արգելանքի տակ դրված գույքը կամ դրա առանձին բաղադրամասերը վատնել, թաքցնել, ապօրինաբար մեկ ուրիշին հանձնել, փչացնել կամ ոչնչացնել, ապա գույքի պահատվությունը հանձնվում է նման գործունեություն իրականացնող մասնագիտացված կազմակերպությանը` պահատվության պայմանագրի հիման վրա: Պահատվության հետ կապված ծախսերը կատարում է հարկ վճարողը:

«Հարկային ծառայության մասին» ՀՀ օրենքի 35-րդ հոդվածի 1-ին և 3-րդ մասերի համաձայն՝

1. Հարկային ծառայողի` իր իրավասության սահմաններում առաջադրած պահանջները պարտադիր են բոլոր պետական կառավարման և տեղական ինքնակառավարման մարմինների, հիմնարկների, կազմակերպությունների, պաշտոնատար անձանց և քաղաքացիների համար:

3. Հարկային ծառայողի պահանջները չկատարելը կամ նրա պարտականությունների կատարմանը խոչընդոտելն առաջացնում է օրենքով սահմանված պատասխանատվություն:

Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված պատասխանատվության միջոցի կիրառումը հնարավոր է հետևյալ գործողություններից որևէ մեկի դեպքում.

1) հարկային հսկողություն իրականացնող պաշտոնատար անձի օրինական պահանջները չկատարելու,

2) տնտեսավարող սուբյեկտի` հարկային հսկողություն իրականացվող տարածք նրա մուտք գործելն արգելելու,

3) հարկային հսկողության նպատակներին անմիջականորեն առնչվող փաստաթղթեր, տվյալներ և այլ տեղեկություններ նրան չտրամադրելու,

4) օրենքով սահմանված կարգով իրականացվող հարկային հսկողության ընթացքին այլ կերպ խոչընդոտելու համար:

Պետք է նշել նաև, որ Վարչական իրավախախտումների վերաբերյալ ՀՀ օրենսգրքի 182.6-րդ հոդվածի կիրառման համար անհրաժեշտ պայման է հանդիսանում այն, որ վերոհիշյալ արարքներից թեկուզ մեկը կատարվի փաստացի իրականացվող հարկային հսկողության ընթացքում, և խոչընդոտ հանդիսանա նշված հարկային հսկողության հետագա ընթացքն ապահովելու համար:

Տվյալ դեպքում հարկ է նշել, Արտակ Թադևոսյանը պարտավոր էր ապահովել արգելադրում իրականցնող պաշտոնատար անձանց օրինական պահանջները, մասնավորապես, ներկայացնել պահանջվող փաստաթղթերը՝ դրամարկղային գիրքը և հարկ վճարողի այլ գույքակազմի վերաբերյալ տեղեկություններ:

Հիմք ընդունելով հիշյալ իրավակարգավորումները, համադրելով դրանք գործում առկա փաստական հանգամանքների հետ, պետք է նշել, որ Արտակ Թադևոսյանը խոչընդոտել է հարկային հսկողություն իրականացնող պաշտոնատար անձանց ծառայողական պարտականությունների կատարմանը, հետևաբար Արտակ Թադևոսյանի արարքում առկա է Վարչական իրավախախտումների վերաբերյալ ՀՀ օրենսգրքի 182.6-րդ հոդվածով նախատեսված իրավախախտման դեպքը:

ՀՀ պետական եկամուտների կոմիտեի նախագահի տեղակալ Արթուր Մանուկյանի 12.10.2022թ-ի թիվ 147-2022/09-Ո որոշմամբ, «ՖՐԻՎԵՅ ԷՔՍՊՐԵՍ» ՀԱՅ-ԱՄԵՐԻԿՅԱՆ ՀՁ ՓԲ ընկերութան /ՀՎՀՀ՝ 03808933/ տնօրեն Արտակ Թադևոսյանի /ՀԾՀ՝ 3610780320, ԱՆՁՆ՝ AT0591626, տրված 18.11.2020թ-ին, 044-ի կողմից/ նկատմամբ Վարչական իրավախախտումների վերաբերյալ ՀՀ օրենսգրքի 182.6-րդ հոդվածի համաձայն կիրառվել է վարչական տույժ, որով նշանակվել է տուգանք 250․000 դրամ գումարի չափով:

12.10.2022թ-ի թիվ 147-2022/09-Ո որոշումը Արտակ Թադևոսյանի կողմից ստացվել է 04․11․2022թ-ին։

Հաշվի առնելով այն, որ ՀՀ ՊԵԿ նախագահի տեղակալ Արթուր Մանուկյանի կողմից վարչական իրավախախտման գործի վերաբերյալ 12.10.2022թ-ին կայացված թիվ 147-2022/09-Ո որոշումը Արտակ Թադևոսյանի կողմից ստացվել է 04.11.2022թ-ին, միաժամանակ, այն որ «ՖՐԻՎԵՅ ԷՔՍՊՐԵՍ» ՀԱՅ-ԱՄԵՐԻԿՅԱՆ ՀՁ ՓԲ ընկերության /ՀՎՀՀ՝ 03808933/ գույքի վրա արգելանք դնող պաշտոնատար անձի` հարկ վճարողի դրամարկղում առկա կանխիկ դրամական միջոցների գույքագրման և ի պահ հանձնման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով կազմված գրությունը տնօրեն Արտակ Թադևոսյանին էլեկտրոնային փոստի միջոցով հանձնվել է 15.06․2023թ-ին, ուստի առկա է Վարչական իրավախախտումների վերաբերյալ ՀՀ օրենսգրքի 182.6-րդ հոդվածի 2-րդ մասով սահմանված` «Նույն արարքը, եթե կատարվել է կրկին կամ յուրաքանչյուր հաջորդ անգամ, վարչական տույժի միջոցներ կիրառելուց հետո` մեկ տարվա ընթացքում» դեպքը:

Միաժամանակ, հաշվի առնելով այն, որ թեև «ՖՐԻՎԵՅ ԷՔՍՊՐԵՍ» ՀԱՅ-ԱՄԵՐԻԿՅԱՆ ՀՁ ՓԲ ընկերության /ՀՎՀՀ՝ 03808933/ տնօրեն՝ Արտակ Թադևոսյանը 04.11.2022թ-ին փոստային ծառայության միջոցով ստացել է «Վարչական վարույթը վերսկսելու և վարչական իրավախախտման գործի վերաբերյալ» 12.10.2022թ-ի թիվ 147-2022/09-Ո որոշումը և 15.06.2023թ-ին էլեկտրոնային փոստի միջոցով ստացել է հարկ վճարողի գույքի վրա արգելանք դնող պաշտոնատար անձի կողմից կազմված 15.05.2023թ-ի գրությունը, որով պահանջվել է գրությունը ստանալուց հետո եռօրյա ժամկետում ներկայացնել հարկ վճարողի դրամարկղում առկա կանխիկ դրամական միջոցների և այլ գույքի գույքագրման, ինչպես նաև մուտքագրված և ելքագրված դրամական միջոցների շարժի ուսումնասիրության նպատակով տեղեկություններ, այդ թվում՝ նաև դրամարկղային գիրքը, սակայն պահանջվող ժամկետում չի ներկայացել հարկային մարմին, չի ներկայացրել դրամարկղային գիրքը և չի ներկայացրել բացատրություն, այդուհանդերձ 17.08.2023թ-ի դրությամբ «ՖՐԻՎԵՅ ԷՔՍՊՐԵՍ» ՀԱՅ-ԱՄԵՐԻԿՅԱՆ ՀՁ ՓԲ ընկերության /ՀՎՀՀ՝ 03808933/ չկատարված հարկային պարտավորությունները մարվել են։ Այսինքն՝ առկա են իրավախախտման վնասակար հետևանքները կանխելու և (կամ) վերացնելու ուղղությամբ միջոցներ ձեռնարկված լինելու հանգամանքները, ուստի՝ վարույթն իրականացնողը գտնում է, որ կատարված վարչական իրավախախտումը նվազ նշանակություն ունի և իրավախախտման համար Արտակ Թադևոսյանի նկատմամբ բավարար է Վարչական իրավախախտումների վերաբերյալ ՀՀ օրենսգրքի 21-րդ հոդվածով նախատեսված «բանավոր դիտողություն» հայտարարելը: Հետևաբար կատարված իրավախախտման համար Արտակ Թադևոսյանի նկատմամբ հարուցված վարչական վարույթը ենթակա է կարճման:

Հիմք ընդունելով ամբողջ վերոգրյալը և ղեկավարվելով Վարչական իրավախախտումների վերաբերյալ ՀՀ օրենսգրքի 21-րդ, 2442-րդ, 281-րդ և 282-րդ հոդվածներով՝

ՈՐՈՇԵՑԻ

1․ Վերսկսել 16.08.2023թ-ի թիվ 417-2023/09-Կ որոշմամբ կասեցված վարչական վարույթը,

2․ Համաձայն Վարչական իրավախախտումների վերաբերյալ ՀՀ օրենսգրքի 21-րդ հոդվածի՝ Արտակ Թադևոսյանին հայտարարել «բանավոր դիտողություն» և ազատել վարչական պատասխանատվությունից,

3․ Վարչական իրավախախտումների վերաբերյալ ՀՀ օրենսգրքի 282-րդ հոդվածի, Արտակ Թադևոսյանի նկատմամբ հարուցված վարչական վարույթը կարճել:



ԿԱՐԵՆ ԹԱՄԱԶՅԱՆ

**Ծանոթություն. Սույն վարչական ակտը ստորագրված է «Էլեկտրոնային փաստաթղթի և էլեկտրոնային թվային ստորագրության մասին» Հայաստանի Հանրապետության օրենքով սահմանված կարգով` էլեկտրոնային եղանակով։**

**Վարչական իրավախախտումների վերաբերյալ ՀՀ օրենսգրքի համաձայն Սույն վարչական ակտն ընդունված է համարվում ստորագրվելու օրվանից, ուժի մեջ է մտնում հասցեատիրոջն իրազեկելուն հաջորդող օրվանից և ուժի մեջ մտնելուց երկամսյա ժամկետում կարող է բողոքարկվել վարչական կամ դատական կարգով:**